Denne databehandleraftale mellem

Kundens navn

CVR-nr.

Adresse

Postnr. og by

("Kunden")

og

Virksomhedens navn

CVR-nr.

Adresse

Postnr. og by

("Serviceudbyderen")

Samlet benævnt Parterne og hver for sig benævnt Part.

Indhold

**Side**

[1 Formål og baggrund 3](#_Toc494718296)

[2 Definitioner 3](#_Toc494718297)

[3 Kundens behandling af persondata og øvrige forpligtelser 4](#_Toc494718298)

[4 Instruktion 4](#_Toc494718299)

[5 Serviceudbyderens behandling af persondata 5](#_Toc494718300)

[6 Serviceudbyderens brug af underdatabehandlere 5](#_Toc494718301)

[7 Serviceudbyderens øvrige forpligtelser 6](#_Toc494718302)

[8 Sikkerhedsforanstaltninger 6](#_Toc494718303)

[9 Tavshedspligt og fortrolighed 7](#_Toc494718304)

[10 Ophør og varighed 7](#_Toc494718305)

[11 Væsentlig misligholdelse 8](#_Toc494718306)

[12 Ikrafttræden og ophør mv. 8](#_Toc494718307)

[13 Lovvalg og tvister 8](#_Toc494718308)

###### Formål og baggrund

Parterne har indgået administrationsaftale hvorefter Serviceudbyderen stiller en beskrivelse af ydelsen til rådighed for Kunden. Administrationsaftalen mv. med tilhørende bilag, samt eventuelle senere aftalte ændringer omtales samlet som administrationsaftale.

Denne aftale vedrører Serviceudbyderens behandling af data i forbindelse med Kundens brug af Serviceudbyderens tjenester. Herigennem vil Serviceudbyderen få adgang til eller modtage visse personoplysninger, som Serviceudbyderen behandler på vegne af Kunden, og Serviceudbyderen udfører alene denne opgave efter instruks fra kunden.

Denne databehandleraftale regulerer Serviceudbyderens ansvar som databehandler, samt Parternes fælles forpligtelser efter persondataforordningen (forordning 2016/679) samt lov om personoplysninger (persondataloven, lov nr. 502 af 23. maj 2018 med senere ændringer).

Serviceudbyderen forpligter sig til at sikre, at der indgås databehandleraftaler med samtlige Underleverandører, der som minimum indeholder samme krav som denne databehandleraftale.

###### Definitioner

Ved ”Kunden” forstås

den juridiske enhed, som er dataansvarlig, jf. Persondataforordningen art. 4 (7), eller

den juridiske enhed, som er databehandler, jf. Persondataforordningen art. 4 (8), i den situation, hvor Serviceudbyderen er underleverandør til Kunden, og hvor Kundens kunde er dataansvarlig, jf. Persondataforordningen art. 4 (7).

Ved ”Serviceudbyderen” eller ”Underleverandører” forstås den eller de parter, som udgør databehandler(e), jf. Persondataforordningen art. 4 (7). Serviceudbyderen er aldrig dataansvarlig, jf. Persondataforordningen art. 4 (8), idet Serviceudbyderen arbejder under instruks fra Kunden.

Ved "behandling" forstås den betydning, som fremgår af Persondataforordningen art. 4 (2). Behandling er således defineret som enhver operation eller række af operationer med eller uden brug af elektronisk databehandling, som oplysninger gøres til genstand for. Opbevaring af Persondata er således en behandling i lovens forstand.

Data, der udveksles i forbindelse med administrationsaftale, og som klassificeres som personoplysninger i henhold til Persondataforordningen art. 4 (1), både af almindelig og følsom karakter, benævnes ”Persondata”. Persondata omfatter ikke data, der ikke er personhenførbart, herunder er anonymiseret data ikke Persondata.

Persondata kan omfatte navn, e-mail, telefonnummer og tilsvarende kontaktdata.

Persondata kan omfatte persondata om følgende typer af registrerede:

1. Personoplysninger, som Kunden er dataansvarlig for, eksempelvis personoplysninger om Kundens medarbejdere, kunder og samarbejdspartnere samt
2. Personoplysninger, som Kunden håndterer som databehandler på vegne af sine kunder.

Persondata omfatter alene almindeligt data, jf. persondataforordningen art. 6, idet Kunden indestår for, at alene denne type data transmitteres til webapplikationen eller på anden måde behandles af Serviceudbyderen i henhold til administrationsaftale.

Hvis der også kan komme følsomme data kan følgende formuleringer anvendes til pkt. 2.7: såvel almindelige som følsomme data, jf. persondataforordningen art. 6 og 9

###### Kundens behandling af persondata og øvrige forpligtelser

Kunden forpligter sig som dataansvarlig til at behandle personoplysninger i overensstemmelse med persondataloven, herunder reglerne om god databehandlingsskik, jf. persondataforordningen art. 5, samt lovlig behandling af personlige oplysninger, jf. persondataforordningen art. 6, 7, 8, 9, 10 og 11.

Kunden forpligter sig i den forbindelse til at informere den registrerede i henhold til persondataforordningen art. 13 og samtlige andre oplysninger, der under hensyn til de særlige omstændigheder, hvorunder oplysningerne er indsamlet, er nødvendige for, at den registrerede kan varetage sine interesser.

###### Instruktion

Serviceudbyderen skal udføre følgende opgaver og behandling af Persondata på vegne af Kundens navn:

Til dig, som udfylder skemaet: Instruktionen skal beskrive de opgaver, funktioner og services, som Serviceudbyderen skal varetage, og som der knytter sig behandling af personoplysninger til. Det skal fremhæves at ordet ”behandling” dækker et meget vidt begreb, hvorfor præcisering med hensyn til instruktionen til databehandleren er meget vigtig. Denne tekst slettes efter udfyldning.

Kunden har oplyst, at behandling af Persondata sker på grundlag af følgende formål:

Til dig, som udfylder skemaet: Beskrivelse af formål er vigtig. Dog kan formål ikke nødvendigvis ændres uden at informere de registrerede, evt. indhente deres samtykke på ny, hvorfor formål skal beskrives så konkret og dog så bredt, at det dækker alle funktioner. Denne tekst slettes efter udfyldning.

Serviceudbyderen må anonymisere og gøre Persondata ikke-personhenførbart, og behandling af sådan data er ikke omfattet denne databehandleraftale.

###### Serviceudbyderens behandling af persondata

Serviceudbyderen er etableret i Danmark.

Serviceudbyderen må udelukkende behandle Persondata på vegne af Kunden samt i overensstemmelse med den i pkt. 4 beskrevne instruktion og aftalte formål, herunder for at kunne udføre den aftalte service i henhold til administrationsaftale og denne databehandleraftale.

Offentlige kontrolmyndigheder og andre myndigheder skal i henhold til den til enhver tid gældende lovgivning eller Kundens anvisninger inden for Serviceudbyderens normal kontortid have adgang til uanmeldt at efterse, undersøge, kontrollere samt revidere data, datamedier og informationsbehandlende enheder hos Serviceudbyderen. For Kundens interne revision og Kundens eksterne revisorer gælder samme rettigheder, dog forudsat at der afgives et varsel på minimum 7 arbejdsdage til Serviceudbyderen.

###### Serviceudbyderens brug af underdatabehandlere

Behandling af personoplysninger må ikke overlades til anden ekstern databehandler, herunder hverken Underleverandører eller andre serviceudbydere uden samtykke fra Kunden eller i forhold til, hvad der er aftalt i denne databehandleraftale.

I tilfælde af at Serviceudbyderen med Kundens samtykke benytter en Underleverandør til behandling/opbevaring af data, forpligter Serviceudbyderen sig til at indgå en aftale med Underleverandøren, der som minimum forpligter Underleverandøren til at overholde de fastsatte bestemmelser i denne databehandleraftale. I tilfælde af at Underleverandøren ikke formår at leve op til vilkårene i denne databehandleraftale, er Serviceudbyderen berettiget til inden for 7 arbejdsdage at udbedre forholdet.

Serviceudbyderen anvender på tidspunktet for administrationsaftales indgåelse følgende Underleverandører til behandling af Persondata:

Navn, adresse og rolle

Navn, adresse og rolle

Kunden samtykker til Serviceudbyderens anvendelse af Underleverandører som anført i pkt. 6.3.

Kunden samtykker til, at Serviceudbyderen og/eller dennes Underleverandører mv. kan udskifte de i pkt. 6.3 oplistede Underleverandører med andre Underleverandører til løsning af services/ydelser af samme karakter, som de i pkt. 6.3 oplyste Underleverandører og deres Underleverandører.

Kunden kan til enhver tid på Serviceudbyderens hjemmeside, indsæt hjemmeside, orientere sig om, hvilke Underleverandører, Serviceudbyderen anvender. Kunden er forpligtet til at orientere sig herom. Ifald en Underleverandør ikke efter Kundens opfattelse er omfattet af Kundens samtykke i denne bestemmelse, er Kunden forpligtet til at orientere Serviceudbyderen herom, og indlede drøftelser med Serviceudbyderen. Skift af Underleverandør(er) kan ikke udgøre en væsentlig misligholdelse af denne databehandleraftale.

Al kommunikation med Underleverandører skal ske gennem Serviceudbyderen.

Er Underleverandøren etableret uden for EU/EØS, kan Persondata kun overdrages, hvis dette tredjeland sikrer et tilstrækkeligt beskyttelsesniveau, jf. persondataforordningen art. 44, 45, 46, 47, 48 og 49, og hvis persondataforordningen overholdes inden overdragelsen. Serviceudbyderen er ansvarlig for at sikre, at den pågældende Underleverandør, jf. pkt. 6.3 og dennes Underleverandører mv. fra et land uden for EU/EØS har et tilstrækkeligt databeskyttelsesniveau eller at Persondata behandles på betryggende vis.

###### Serviceudbyderens øvrige forpligtelser

Serviceudbyderen er forpligtet til at bistå Kunden med opfyldelse af Kundens forpligtelser i henhold til persondataforordningen art. 12, 13, 14, 15, 16, 17, 18, 19, 20, 21 og 22.

Forpligtelsen i pkt. 7.1 gælder også Serviceudbyderens Underleverandører, og skal tillige fremgå af den mellem Serviceudbyderens og dennes Underleverandører mv. indgåede aftaler.

Udlevering af data skal ske til Kunden og/eller til en af Kunden skriftligt udpeget og fornødent identificeret tredjemand.

Kunden skal afholde eventuelle omkostninger til Serviceudbyderen og/eller Underleverandører i forbindelse med denne bistand, herunder honorar for medgået tid.

Serviceudbyderen skal underrette Kunden, hvis Serviceudbyderen af væsentlige grunde ikke er i stand til at sikre en korrekt behandling af Persondata i overensstemmelse med denne databehandleraftale, og Serviceudbyderen ikke inden for 7 arbejdsdage har været i stand til at genoprette korrekt behandling af Persondata.

Serviceudbyderen skal uden unødigt ophold informere Kunden om:

1. Enhver retlig bindende anmodning om videregivelse af Persondata, samt
2. Enhver anmodning, der modtages direkte fra de personer, Persondata vedrører. Serviceudbyderen skal ikke uden konkret aftale med Kunden besvare anmodningen.

Serviceudbyderen har pligt til at bistå Kunden og Datatilsynet.

###### Sikkerhedsforanstaltninger

Serviceudbyderen skal træffe de nødvendige tekniske og organisatoriske foranstaltninger forelagt denne som databehandler. Disse sikkerhedsforanstaltninger skal sikre mod, at Persondata:

Hændeligt eller ulovligt tilintetgøres, fortabes eller på anden vis forringes,

Kommer til uvedkommendes kendskab eller misbruges eller i øvrigt behandles i strid med gældende regler, hvoraf følger, at Serviceudbyderen til stadighed er forpligtet til at opretholde en rimelig og opdateret beskyttelse af Serviceudbyderens systemer, herunder af driftsmiljøet, hvor disse kan påvirke Serviceudbyderens levering af ydelser, mod ulovlig elektronisk eller fysisk indtrængen, hærværk, tyveri, hacking, edb-virus, ”denial of service” (DDoS) angreb og andre lignende sikkerhedsmæssige brud, samt mod risiko for brand, storm, vandskade og andre forhold, der kan bringe Serviceudbyderens opfyldelse af Aftalen i fare eller ødelægge eller give uvedkommende adgang til Kundens it-systemer, og behandles i strid med gældende regler.

Bemærk at ovenstående ses som eksempler og ikke er udtømmende.

Serviceudbyderen skal uden unødigt ophold informere Kunden om enhver hændelig eller ulovlig adgang til Persondata. Serviceudbyderen skal i så fald gennemføre en undersøgelse af hændelsens årsag, forløb og konsekvens, og informere Kunden om undersøgelsens konklusioner.

###### Tavshedspligt og fortrolighed

Serviceudbyderen er forpligtet til at iagttage fortrolighed om alle oplysninger vedrørende Kundens navns virksomhed samt Persondata, som Serviceudbyderen har fået kendskab til som led i opfyldelsen af henholdsvis administrationsaftale samt denne databehandleraftale.

Serviceudbyderen forpligter sig til at pålægge egne medarbejdere og Underleverandører, der får adgang til Persondata, samme tavshedspligt.

Tavshedspligten ophører ikke ved administrationsaftales ophør, eller medarbejderes ansættelses ophør.

###### Ophør og varighed

Denne databehandleraftale er gældende indtil administrationsaftale mv. opsiges af en af Parterne og udløber i overensstemmelse med administrationsaftale mv., eller når en tidsbegrænset administrationsaftale mv. udløber.

En sikkerhedshændelse, hvor Persondata er blevet kompromitteret i alvorlig grad, kan medføre, at administrationsaftale opsiges, hvis der på baggrund af en sikkerhedshændelse af alvorlig karakter og efter påkrav ikke er implementeret tilstrækkelige sikkerhedsforanstaltninger til at imødegå lignende hændelser.

I tilfælde af ophør af administrationsaftale, uanset det juridiske grundlag herfor, er Kunden forpligtet til forinden at sikre sig kopi, transmission eller anden overførsel af Persondata til egen opbevaring eller opbevaring hos anden databehandler. Serviceudbyderen skal loyalt bistå hertil og efter anmodning ændre, overføre eller slette Persondata, som Serviceudbyderen behandler for Kunden.

Efter udløb af administrationsaftale vil Serviceudbyderen gøre Persondata fuldstændig uidentificerbar eller slette Persondata, medmindre andet følger af ufravigelig lovgivning.

###### Væsentlig misligholdelse

Ved Serviceudbyderens væsentlige misligholdelse af denne databehandleraftale og forudsat, at det pågældende forhold ikke umiddelbart kan udbedres inden for 7 arbejdsdage, er Kunden berettiget til at opsige alle tilhørende aftaler om databehandling uden varsel.

Kundens væsentlige misligholdelse af administrationsaftalen giver Serviceudbyderen ret til fortsat at behandle Persondata i henhold til denne databehandleraftale, herunder betinge den fulde og ubegrænsede efterlevelse af Kundens instrukser af Kundens betaling af udestående fakturaer mv., herunder tilbageholde Persondata.

###### Ikrafttræden og ophør mv.

Denne databehandleraftale træder i kraft samtidig med administrationsaftale og gælder, indtil Serviceudbyderen ophører med at levere ydelser til Kunden i henhold til administrationsaftale.

Ændringer i denne databehandleraftale skal være skriftlige for at være gyldige. Dette gælder dog ikke ændringer, der følger af ændringer i lovgivningen mv.

###### Lovvalg og tvister

Denne databehandleraftale er underlagt og skal fortolkes i henhold til dansk ret. Der skal dog ses bort fra dansk rets internationale privatretlige regler, i det omfang disse regler er fravigelige.

Enhver tvist i forbindelse med denne databehandleraftale skal afgøres i overensstemmelse med administrationsaftales tvistløsningsbestemmelser.

Databehandleraftalen er udfærdiget i 2 eksemplarer, hvoraf Parterne hver har fået udleveret 1 eksemplar.

|  |  |
| --- | --- |
| Dato: | Dato: |
|  |  |
| For Kundens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | For Virksomhedens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |